### Beslutningstema

Der gives en orientering om og status for Facility Management

### Sagsfremstilling

Indsatsen med Facility Management igangsattes efter beslutning i budget 2019. Formålet med gennemførelse af Facility Management er at udnytte kommunale m2 optimalt og afhænde overskydende arealer ved salg eller nedrivning. Dette skal ske ved at samle den kommunale ejendomsdrift under en afdeling. Der skal ske en arealoptimering på ca. 20.000

m2 svarende til en besparelse på ca. 8 mio. kr. Der nedsattes en politisk styregruppe med repræsentanter fra budgetforligt til styring af processen. I denne valgperiode varetages denne opgave af Teknik- og Miljøudvalget.

Status er, at den politiske styregruppe har truffet beslutning vedrørende 34 bygninger, der omhandlede salg og overdragelse af byninger. Indtil nu er de lavt hængende frugter høstet. De kommende opgaver vil i meget højere grad omfatte og påvirke lokalsamfund/borgere, medarbejdere/ledere og vil derfor forlænge processerne markant. Der vil defor være mere fokus på komplekse sager, som omfatter

* kortlægning af mulige arealreduktioner
* håndtering af involveringsprocesser (borgere, ledere og medarbejdere)
* mere omfattende interne beslutningsprocesser på tværs af forvaltninger
* håndtering af mulige afledte konsekvenser ved personale- og opgavesamlinger og – flytninger

Involveringen er vigtig for at gennemføre Facility Management som et fælles kommunalt projekt.

For nuværende er der 13 igangværende sager i proces, som omhandler overdragelse, salg og samling af institutioner (fremgår af vedlagte bilag).

### Fagchefen for Teknik og Plan indstiller,

at orienteringen tages til efterretning.

### Beslutning

Orienteringen taget til efterretning.